અમદાવાદ બ્લાસ્ટની તપાસ અમદાવાદ ક્રાઈમ બ્રાન્ચ પાસે ભલી હતી પણ ખાનગી રાહે ગુજરાતના તમામ મોટા પોલીસ અધિકારીઓ આ તપાસમાં જોડાઈ ગયા હતા, બધા જ ઈચ્છતા હતા કે તેઓ આ કેસને ક્રેક કરે, અને તેની ક્રેડીટ પોતાને મળે, આમ ક્રેડીટ લેવાની હોડ શરૂ થઈ હતી, જેમાં વડોદરાના પોલીસ કમિશનર રાકેશ આસ્થાના પોતાની ટીમોને મોકલી શંકમદોને ઉપાડી રહ્યા હતા, કારણ  તેમની પાસે જે જાણકારી આવી તેમાં વડોદરા અને ભરૂચના યુવાનો સામેલ હોવાની હકિકત તેમને મળી હતી આમ વડોદરા પોલીસ પણ વગર એસાઈન્ટમેન્ટ કામ કરી રહી હતી, તેવી જ રીતે ભરૂચના એસપી સુભાષ ત્રિવેદ્દીને પણ શંકા હતી કે આતંકી ભરૂચની આસપાસના હોવા જોઈએ એટલે તેમણે પણ પોતાનું નેટવર્ક સામે લગાડયુ હતું.